Description: Programs
Keywords: casinter

Επόμενο: Γεωμετρία και γραφικά Πάνω: Τύποι επιπέδων Προηγούμενο: Επεξεργαστής παραστάσεων

### Πρόγραμμα

Αν ένα πρόγραμμα αποτελείται από μια ή δυο γραμμές μπορούμε να το γράψουμε σε γραμμή εντολών. Τα πιο περίπλοκα προγράμματα όμως είναι καλή ιδέα να τα βάζουμε σε ξεχωριστό επίπεδο προγράμματος, το οποίο δημιουργείται με την επιλογή `Prg -> Νέο πρόγραμμα` (ή πληκτρολογώντας την συντόμευση `Alt+P`). Πληκτρολογούμε το πρόγραμμά μας (τα διάφορα υπομενού του μενού `Prg` μας βοηθάνε στην σύνταξη των εντολών ελέγχου, βρόχων, καθορισμό συναρτήσεων, κλπ.), και όταν το ολοκληρώσουμε πατάμε το πλήκτρο `OK(F9)` για την συντακτική του ανάλυση. Αν ο έλεγχος σύνταξης είναι επιτυχής, μπορούμε να τρέξουμε το πρόγραμμά μας σε οποιαδήποτε γραμμή εντολών.

Το μενού `Prg` έχει διάφορα υπομενού για να ανοίξουμε ή να εισάγουμε ένα υπάρχον αρχείο (προγράμματος) μέσα στο τρέχον κείμενο, να σώσουμε ή να εξάγουμε το τρέχον πρόγραμμα (ανεξάρτητα από το φύλλο εργασίας). Μπορούμε επίσης να χρησιμοποιήσουμε το μενού `Prg` για να εισάγουμε προγραμματιστικές δομές. Επιπλέον, υπάρχουν κουμπιά για να βρούμε την επόμενη εμφάνιση μιας συμβολοσειράς που ψάχνουμε, για συντακτικό έλεγχο του τρέχοντος προγράμματος (τα λάθη εμφανίζονται στην περιοχή μηνυμάτων) και για να σώσουμε το πρόγραμμα (το τρέχον όνομα αρχείου εμφανίζεται πάνω από το κουμπί αποθήκευσης).

Οι λέξεις-κλειδιά της γλώσσας προβάλλονται με διαφορετικό χρώμα. Στη λειτουργία προγραμματισμού `Xcas`, το πλήκτρο στοιχειοθέτησης μπορεί να χρησιμοποιηθεί για δημιουργία εσοχών (χαρακτηριστικό υπό δοκιμή).

Επόμενο: Γεωμετρία και γραφικά Πάνω: Τύποι επιπέδων Προηγούμενο: Επεξεργαστής παραστάσεων
Μετάφραση στα Ελληνικά : Χρήστος Γ. Αγγελόπουλος. Διασκευή : Αλκιβιάδης Γ. Ακρίτας